b'\n_START_ARTICLE_\nNoomi Rapace\n_START_SECTION_\n\xc5\xbdivotopis\n_START_PARAGRAPH_\nRapace odrasta u S\xc3\xb6dert\xc3\xa4ljeu i na Islandu sa svojom majkom Nimom Nor\xc3\xa9n i islandskim o\xc4\x8duhom Hrafnkellom Karlssonom. Govori pored \xc5\xa1vedskog i islandski kao materinski jezik. Obitelj seli kasnije u Blentarp u Sk\xc3\xa5neu. Njen otac Rogelio de Badajoz Duran (1953.-2006.), bio je \xc5\xa1panjolsko-romski cantaor (flamenco pjeva\xc4\x8d) iz Badajoza, koji je \xc5\xbeivio u \xc5\xa0vedskoj do svoje smrti. Rapace je sama izjavila da je oca upoznala tek kad je napunila petnaest i da ga je samo povremeno susretala._NEWLINE_Kada je bila sedam godina stara statirala je u islandskom filmu \xc3\x8d skugga hrafnsins (1988.), i tada odlu\xc4\x8duje postati glumica. Gimnazijske dane provodila je na S\xc3\xb6dra Latin kazali\xc5\xa1nom odsjeku a kasnije je stutirana na Skara Skolscen 1998.-1999. Poslije studija radila je u kazali\xc5\xa1tima Plaza 2000.-2001., Galeasen 2002., Stockholmskom gradskom kazali\xc5\xa1tu 2003. i Dramatenu. Prvi put je vi\xc4\x91ena na televiziji u seriji Tre Kronor. Rapace je vlasnica Mimi Mec AB, poduze\xc4\x87a za produkciju filmova._NEWLINE_2009. godine je film Mu\xc5\xa1karci koji mrze \xc5\xbeene premijerno prikazan s Noomi Rapace u glavnoj ulozi kao Lisbeth Salander a istu ulogu je igrala i u nastavcima: Djevojka koja se igrala vatrom i Kule u zraku. Dobila je 2010. najpresti\xc5\xbeniju \xc5\xa1vedsku filmsku nagradu Guldbagge u kategoriji za najbolju \xc5\xbeensku ulogu u filmu Mu\xc5\xa1karci koji mrze \xc5\xbeene. Iste godine bila je nagra\xc4\x91ena i Kulturnom nagradom presti\xc5\xbenog \xc5\xa1vedskog dnevnog lista Dagens Nyheter._NEWLINE_Noomi Rapace ima zajedno sa glumcem Olom Rapace sina. Par je razveden. Los Angeles Times napravio je interview 27. listopada 2010. s Noomi Rapace u kojem je ona izjavila da je toliko poznata u Stockholmu da se ne mo\xc5\xbee kretati slobodno i da je uvijek mora netko \xc4\x8deka sa automobilom.'